মৌলভীবাজারের রাজনগর উপজেলার পাচঁগাও ইউনিয়নে জমি সংক্রান্ত বিরোধের জের ধরে দুপক্ষের সংঘর্ষে ২৫ জন আহত হয়েছেন। ১৯ জুলাই শুক্রবার বিকেলে দুটি গ্রামের মধ্যে ঘটনাটি ঘটেছে। স্থানীয় সূত্রে জানা যায়, পাচগাঁও ও তার পাশ্ববর্তী গ্রামের বাদশা মিয়ার সাথে একই এলাকার খন্দকার মিয়ার বিরোধ চলে আসছিল। এ নিয়ে উভয় পক্ষের মধ্যে শুক্রবার সন্ধ্যায় সংঘর্ষ বেধে যায়। সংঘর্ষে আহতরা হলেন শাহজাহান মিয়া, আব্দুল গফুর, মোনাফ মিয়া, বারিক মিয়া, কামাল মিয়া, সেলিম আহমদ, সিরাজ মিয়া, জুবেল আহমদ, আসুক মিয়া, সেলিনা বগেম, রুপবান বেগম, রাহেলা বেগম, বুলবুল আহমদ, কাউছার আহমদ, জাকির হোসেন, মনু মিয়া, রেজিয়া বেগম, তৈয়ব মিয়া, রোমন মিয়া, আরিছ মিয়াসহ এদেরকে মৌলভীবাজার ও রাজনগর হাসপাতালে ভর্ত্তি করা হয়েছে। পুলিশ ঘটনাস্থল পরিদর্শন করেছে। এলাকার পরিবেশ শান্ত রয়েছে। স্থানীয় মেম্বার এলাইছ মিয়া জানান গুরুতর আহত ৩ জনকে সিলেট ওসমানী মেডিকেল কলেজ হাসপাতালে পাঠনো হয়েছে। রাজনগর থানার অফিসার ইনচার্জ কামরুল হাসান ঘটনার সত্যতা নিশ্চিত করে জানান, এখনও কোন পক্ষ থানায় মামলা দায়ের করেনি। রাজনগর প্রতিনিধি॥